咁遠入到大圍，就係要試吓呢間咁出名嘅隱世小店，果然係冇令人失望啊。我哋試咗一個bagel，本身見到中間嗰球好似雪糕嘅物體，我哋仲好興奮，諗緊點解會用雪糕呢？原來佢係一球藍莓忌廉芝士醬嚟㗎，藍莓味十分香濃，忌廉芝士嘅味道都好得出，帶少少鹹香，查喺個貝果上面啱啱好！貝果口感又煙煙銀銀，好有咬口，最鍾意就係呢種質感。我仲叫咗一杯港女摯愛嘅飲品。凍朱古力上面有好多好多棉花糖，原來係爆炸糖嚟架，個感覺都幾得意，一邊有嘢爆下爆下，一邊飲啖朱古力，好過癮！